การเอาเส้นผมออกจากแปรง การทำความสะอาดสิ่งสกปรกและคราบมัน การทำแปรงหวีผมให้แห้ง
ปลายนิ้วของคุณเป็นสิ่งที่เข้าถึงเส้นผมในแปรงได้ง่ายและมีประสิทธิภาพมากที่สุด โดยให้คุณหยิบกระจุกผมจากตรงฐานรองขนแปรง แล้วค่อยๆ ดึงหรืองัดขึ้นมาเพื่อเอาเส้นผมออก และที่สำคัญคือ คุณจะต้องค่อยๆ ทำ เพราะว่าเส้นผมนั้นขาดง่าย และถ้าหากขาดเยอะๆ ก็จะเอาออกยากขึ้นไปอีก เมื่อพูดถึงอุปกรณ์การทำความสะอาดแปรงหวีผม ที่กวาดเส้นผมขนาดเล็กนั้นจะต้องมาอันดับแรกๆ เสมอ และแม้ว่าอุปกรณ์นี้จะมีลักษณะที่คล้ายกับหวี แต่มันก็มีประสิทธิภาพในการทำความสะอาดมากกว่าเยอะ ซึ่งที่กวาดผมก็จะมีหลายหลายขนาด และมีทั้งแบบด้านเดียวและสองด้าน ซึ่งถ้าใช้กับหวีแบบแปรง หรือถ้าคุณมีแปรงหลายแบบและหลายขนาด ให้เลือกใช้ที่กวาดแบบสองด้านจะเหมาะกว่า ให้คุณถือแปรงหวีผมไว้บนอ่างล้างจาน หรือถังขยะ หรือว่าออกไปทำข้างนอกก็ได้ จากนั้นให้เอาแปรงไนลอนมาปัดผ่านขนของแปรงหวีผม วิธีนี้จะทำให้เส้นผมที่ติดค้างออกมาได้ หรือแม้แต่ขุยจากผิวหนังศีรษะ หรือสะเก็ดรังแคก็ออกมาได้เหมือนกัน ฉะนั้น ให้คุณใช้แปรงไนลอนปัดสิ่งสกปรกออกมาจนกว่าที่ขนแปรงไนลอนจะไม่มีผมติดออกมา  ล้างแปรงไนลอนเพื่อเอาเศษสิ่งตกค้างออกมาให้หมด แล้วปล่อยไว้ให้แห้งสนิทก่อนที่จะเอากลับมาใช้ทำความสะอาดแปรงหวีผมอีกครั้ง หวีด้ามแหลมนั้นใช้งานได้สองด้าน ทั้งด้านที่เป็นขนแปรง และด้านที่ใช้แบ่งผมที่เรียกว่าหางหนู ฉะนั้น ให้คุณใช้หางหนูสไลด์ลงไปที่ด้านล่างกระจุกผมที่ฐานของขนแปรงหวีผม จากนั้นก็ค่อยๆ ดันเส้นผมออกมา ทำแบบนี้ไปเรื่อยๆ จนครบทั่วทั้งแผ่นรองขนแปรง และเมื่อคุณคลายและดันกระจุกผมออกมาแล้ว ก็ให้ใช้นิ้วม้วนเศษผมขึ้นแล้วดึงออกมา บ่อยครั้งที่เส้นผมชอบจับกันเป็นปมและก้อนในขณะที่เราพยายามจะเอาเศษผมเหล่านั้นออก ฉะนั้น ให้คุณเตรียมกรรไกรเผื่อไว้ด้วย โดยวิธีการก็ง่ายๆ เลยคือ ให้คุณใช้กรรไกรตัดตรงที่จับกันเป็นก้อนหรือปมเพื่อแบ่งผมออกเป็น 2 หรือ 3 ส่วน แต่ต้องระวังด้วย อย่าตัดมากจนกลายเป็นสั้นเกินไป เพราะนั่นอาจจะทำให้เศษผมติดค้างอยู่อย่างนั้นก็ได้ ทีทรีออยล์นั้นเป็นน้ำมันที่สกัดจากธรรมชาติ และสามารถเป็นน้ำยาทำความสะอาดที่มีประสิทธิภาพสูงได้ด้วย มีขายตามร้านขายยา และร้านขายผลิตภัณฑ์และอาหารเพื่อสุขภาพทั่วไป วิธีการใช้ก็คือ ให้คุณเทน้ำอุ่น 1 ถ้วยลงในชามขนาดกลาง จากนั้นใส่น้ำมันนี้ลงไปสักสองสามหยดแล้วคนให้เข้ากัน สำหรับคนที่มีผิวบอบบางหรือแพ้ง่ายนั้น การใช้แชมพูที่ตัวเองใช้อยู่ผสมกับเบกกิงโซดา คือตัวเลือกที่ปลอดภัยและอ่อนโยนต่อผิว โดยให้คุณเทน้ำอุ่น 1 ถ้วยลงในชามขนาดกลาง จากนั้นใส่แชมพูลงไป 1 ช้อนชา และเบกกิงโซดาอีก 1 ช้อนชาแล้วคนให้เข้ากัน ให้ใช้แปรงสีฟันสะอาดจุ่มลงไปในน้ำยาทำความสะอาด และเช็คให้ดีด้วยว่าน้ำยาทำความสะอาดอยู่ทั่วขนแปรงสีฟันแล้ว ให้ใช้แปรงสีฟันแปรงจากฐานหรือแผ่นรองขนแปรงที่เป็นส่วนที่เชื่อมต่อระหว่างขนแปรงกับหัวแปรงขึ้นมาจนถึงด้านบน วิธีนี้จะช่วยกำจัดความมัน รังแค และคราบหมักหมมจากผลิตภัณฑ์สำหรับเส้นผมที่ตกค้างอยู่ในแปรงได้ โดยให้คุณขัดไปรอบๆ แปรงหวีผมให้ครอบคลุมพื้นผิวทั้งหมด และอย่าลืมขัดในลักษณะเป็นวงกลมเล็กๆ ด้วย เพื่อที่จะได้ขัดสิ่งหมักหมมบนขนแปรงออกมาได้ง่ายขึ้น หลังจากที่ขัดขนแปรงและแผ่นรองด้านล่างแล้ว ก็ให้คุณจุ่มหัวแปรงลงในน้ำยาทำความสะอาด วิธีนี้จะช่วยขจัดคราบสกปรกออกไป และยังถือว่าเป็นการทำความสะอาดซ้ำรอบสองอีกด้วย ซึ่งนั่นจะช่วยเรื่องการขจัดคราบสะสมที่ตกค้างมาจากผลิตภัณฑ์สำหรับเส้นผมได้อย่างดี  หากแปรงหวีผมของคุณเป็นแบบด้ามไม้ ให้หลีกเลี่ยงการแช่แปรงในน้ำ เพราะถึงแม้ว่าแปรงที่เป็นด้ามไม้ส่วนใหญ่จะเคลือบด้วยสารกันความชื้น แต่ก็ไม่ได้หมายความว่าจะกันได้ 100% ฉะนั้น แทนที่จะใช้วิธีแช่แปรงลงไปในน้ำ ให้คุณใช้แปรงสีฟันทำความสะอาดเพิ่มอีกสักหนึ่งหรือสองครั้งแทนจะดีกว่า ให้คุณเติมน้ำสะอาดที่อุณหภูมิห้องลงในชามขนาดกลาง จากนั้นก็วางแปรงหวีผมลงไป ให้น้ำค่อยๆ ท่วมส่วนที่เป็นขนแปรงทั้งหมด สำหรับแปรงที่เป็นทรงกลม คุณอาจจะต้องใช้ฝ่ามือบิดแปรงเอา เพื่อที่จะได้มั่นใจว่าทุกด้านของแปรงถูกล้างด้วยน้ำสะอาดด้วยเหมือนกัน หากคุณมีแปรงหวีผมที่เป็นด้ามไม้ ให้คุณถือด้านที่เป็นขนแปรงคว่ำลงอ่างล้างมือหรือผ้าขนหนู แล้วเอาน้ำสะอาดใส่ขวดสเปรย์ จากนั้นก็ฉีดที่ขนแปรงที่ได้ทำความสะอาดมาแล้วไปเรื่อยๆ จนกว่าน้ำที่ไหลออกมาจากขนแปรงจะใสสะอาด เป็นเรื่องสำคัญที่คุณจะต้องเช็ดและซับน้ำที่เกาะติดอยู่ในขนแปรง หรือบนฐานรองขนแปรงของแปรงที่เป็นด้ามไม้ให้หมด เพราะความชื้นสามารถเกาะและซึมเข้าไปในขนแปรง และแผงผ้าที่รองอยู่ด้านล่าง และอาจจะทำให้ขึ้นราและเปื่อยได้ ฉะนั้น ให้คุณใช้ผ้าขนหนูค่อยๆ กดลงไประหว่างขนแปรงเพื่อที่จะได้ซับไปถึงแผ่นรองที่ด้านล่างด้วย และที่สำคัญ คุณจะต้องกดแรงพอให้ผ้าสามารถซับความชื้นส่วนเกินทั้งหมดเอาไว้ได้ เมื่อผ้าขนหนูซับความซื้นจากแปรงได้ระดับหนึ่งแล้ว สิ่งสำคัญต่อมาก็คือ หากคุณจะเอามาใช้ คุณจะต้องทิ้งไว้ให้แปรงแห้งสนิทเสียก่อน ฉะนั้น ให้คุณวางด้านที่เป็นขนแปรงคว่ำลงบนผ้าขนหนูที่สะอาดและแห้ง จากนั้นก็ทิ้งค้างคืนไว้ให้แห้งสนิทก่อน หากคุณต้องการใช้แปรงหวีผมในเดี๋ยวนั้น ให้คุณใช้ไดร์เป่าผมเอา แล้วปรับที่ระดับต่ำสุดเพื่อเร่งสปีดให้แปรงหวีผมแห้งเร็วขึ้น และอย่าลืมขยับไดร์ส่ายไปมาที่บนขนแปรงบ้าง เพื่อที่หยดน้ำที่ติดอยู่จะได้ออกมา และเพื่อที่จะได้แน่ใจด้วยว่าขนแปรงนั้นเปียกแค่หมาดๆ และไม่เปียกโชกแล้ว
ใช้นิ้วดึงออกหากมีเส้นผมติดอยู่ในแปรงไม่เยอะ. ใช้ที่กวาดเส้นผมขนาดเล็กกวาดผมออกมาหากมีกระจุกผมติดอยู่บนแปรงเยอะ. ใช้แปรงไนลอน หากคุณมีแปรงไนลอนอยู่แล้ว. ใช้หวีด้ามแหลมสำหรับเส้นผมที่พันกันแน่น. ใช้กรรไกรช่วยจัดการกับผมที่ผูกกันเป็นปมและจับกันเป็นก้อน. ใช้ทีทรีออยล์ให้เป็นน้ำยาทำความสะอาดแบบธรรมชาติ. ใช้แชมพูและเบกกิงโซดาเป็นน้ำยาทำความสะอาด หากคุณมีผิวที่บอบบาง. จุ่มแปรงสีฟันที่สะอาดลงในน้ำยาทำความสะอาด. ขัดแปรงหวีผมทั้งตรงระหว่างขนแปรงและพื้นผิวของแผ่นรองขนแปรง. แช่แปรงหวีผมในชามที่ใส่น้ำยาทำความสะอาด เพื่อขจัดคราบสกปรก และทำให้แปรงสะอาดได้อย่างหมดจด. ล้างแปรงหวีผมในน้ำสะอาดที่อุณหภูมิห้อง. ใช้ผ้าขนหนูแห้งและสะอาดมาเช็ดแปรงหวีผมให้แห้ง หากคุณใช้แปรงที่เป็นด้ามไม้. วางแปรงหวีผมคว่ำลงบนผ้าขนหนูเพื่อตากลมให้แห้ง. ใช้ไดร์เป่าผมเพื่อที่แปรงหวีผมของคุณจะได้แห้งเร็วๆ .
https://www.wikihow.com/Clean-a-Bristled-Hairbrush https://www.wikihow.com/Clean-a-Bristled-Hairbrush https://www.wikihow.com/Clean-a-Bristled-Hairbrush
Removing Hair Cleaning Grime and Oil Drying Your Hairbrush